section_heading: Reakcije i recenzije
paragraph_text: Jeremy Ulrey, glazbeni kritičar sa stranice AllMusic, dodijelio je albumu dvije od pet zvjezdica te je izjavio: "Za Jugulator, prvi album Judas Priesta nakon što ga je Rob Halford [...] napustio kako bi osnovao skupinu Fight, bila su visoka očekivanja. I doista, album se našao na impresivnom 82. mjestu na Billboardovoj ljestvici albuma. Novi pjevač Ripper Owens, nekada član grupe Winter's Bane, skoro ispunjuje očekivanja žestokog pjevača, ali mu nedostaje gornji raspon oktava koji je činio Halfordov glas prepoznatljivim. Nedostatak te prepoznatljivosti uglavnom je ono što čini ovaj album mlakim, prežvakanim [...] Painkillerom. Sama je naslovna pjesma samo slab pokušaj ponovnog pisanja "Painkillera", dok je glazbeno grupa postala neoriginalna gdje je nekoć bila inovativna. Ovo je pogotovo istinito u slučaju gitarista K. K. Downinga i Glenna Tiptona, koji bez srama oponašaju solističke stilove dečki iz Slayera. Tekstovi pjesama na Jugulatoru, koji su djetinjasti čak i po najsirovijim standardima heavy metala, također ne impresioniraju (iako tekstovi općenito nisu bili jača strana skupine). Judas Priest možda zaslužuje pohvale za ostanak uz žanr heavy metala u vrijeme njegovih teškoća, ali to ne opravdava ukorijenjenost u thrash metal iz kasnih 1980-ih ovog uglavnom dosadnjikavog albuma".